1.pielikums

Daugavpils pilsētas domes

2019.gada 11.jūlija

lēmumam Nr.430

**Projekta „Maini sevi, domā plašāk!” (Change Yourself, Think Broader!) apraksts**

|  |  |
| --- | --- |
| Projekta pieteicējs  | Daugavpils 10.vidusskola  |
| Projekta ilgums | **No** 2019.gada 1.jūlija līdz 2021.gada 30.jūnijam (24 mēneši) |
| Projekta mērķis | Paaugstināt skolotāju kompetences, pielietojot inovatīvās tehnoloģijas un mācību metodes atbilstoši mūsdienu skolas prasībām, skolēnu interesēm un vajadzībām, sadarboties ar kolēģiem no dažādām valstīm pieredzes apmaiņai. |
| Projekta apraksts | Projekts ir izstrādāts skolas darbības kvalitātes paaugstināšanai un internacionalizācijai un atbilst Eiropas komisijas stratēģijas *"Eiropa 2020"* prioritātēm uz gudru, ilgtspējīgu un integrējošu izaugsmi un skolas attīstības plāna prioritātēm.Projekta mērķa sasniegšanai profesionālās pilnveides kursu gaitā tika paredzēts apgūt inovatīvās metodes un tehnoloģijas:informācijas un komunikāciju tehnoloģijas, *IKT*;starpdisciplināros instrumentus, *STEM un STEAM*; sociālās *“Soft skills”* (spēja strādāt komandā, komunicēt savā starpā, empātija); jaunas, tehnoloģiski orientētas iestādes *“Spin–off”;* augsta līmeņa domāšanas prasmes: *“High–order skills”*; drošība internetā *“eSafe”;* vizuālās domāšanas stratēģiju, *“Visual Thinking Strategies” (VTS);* skolēnu zināšanu komplekso novērtējumu, *“Teacher– peer– and auto–assessment”;* inovatīvas vērtēšanas formas (vērtēšanā mācību veicināšanai); Eiropas skolu kopienas platformu, *e–Twinning*; efektīvu *ES* projektu vadību;*“Gantt”* diagrammu veiksmīgai projektu vadībai; skolas attīstības plānu izglītības iestādes internacionalizācijai.Projektam: “Maini sevi, domā plašāk!” *School Education Gateway* tiešsaistes vidē tika atrasti profesionālās pilnveides kursi, kurus organizē uzņemošās iestādes: *21Knowledge,* PIC 915889618, Portugalē; *Europass TeacherAcademy*, PIC 947318394, Itālijā; *InterCulturalIceland*(ICI); PIC 949100187, *Islandē; Pixel,* PIC 998596668, Itālijā. |
| Projekta izmaksas | Erasmus+ programmas 1. pamatdarbības Mācību mobilitāte (KA1) projekta kopējais finansējums – **21857.00 EUR**.-Valsts izglītības attīstības aģentūras (VIAA) avansa maksājums 80% apmērā – **17485.6 EUR;**- Daugavpils pilsētas domes priekšfinansējums 20% apmērā – **4371.4 EUR**, tiks paredzēts **2020.gada budžetā** un tiks atgriezts pēc projekta gala atskaites iesniegšanas **2021.gadā**. |
| Projekta mērķa grupa | Dalībai mācību mobilitātēs konkursa kartībā, pēc pieteikuma veidlapas kritērijiem, tika izvēlēti deviņi projekta dalībnieki: sākumskolas, angļu un franču valodas skolotāji; ģeogrāfijas; bioloģijas un ķīmijas skolotāji, skolas administrācija; projektu koordinatores. |
| Projekta aktivitātes | Katram dalībniekam projekta ietvaros būs paredzēti projekta realizācijas posmi: **Sagatavošanās posms:** pirms mobilitātes pasākumu īstenošanas uzsākšanas ar projekta dalībniekiem tiks noslēgts “*Personāla mācību mobilitātes finansējuma līgums”.* Projekta dalībnieku sagatavošanasmobilitātei ir ieplānots organizēt:angļu valodas zināšanu un prasmju pilnveidošanas kursus; dalībnieku starpkultūru komunikācijai prezentācijas materiālu sagatavošanu.**Mobilitātes pasākumu īstenošanas gaitā** tiks īstenoti profesionālās pilnveides kursi sešās programmās saskaņā ar programmu. Veiksmīgu piedalīšanos mācību mobilitātē un apgūtu profesionālās pilnveides kursa programmu atbilstoši saturam apliecinās izsniegtais sertifikāts: *Certificateof Attendance* un *Europass Mobilitātes* apliecinājums.**Mācību mobilitātes pēcpasākumi** pēc atgriešanās no mobilitātes paredzēta dalībnieka projekta atskaites iesniegšana: *European Commission Mobility Tool +* informācijas sistēmā un *Europass Mobility* apliecinājumam tiek piešķirts numurs.Par dalībnieku sasniegtajiem rezultātiem tiek ziņots informatīvajos semināros un *MK* sēdēs (dalās ar metodiku, mācību materiāliem un iespaidiem apmaiņas semināros), rezultātu publicēšana skolas un pašvaldības mājas lapās utt. |

Domes priekšsēdētājs *(personiskais paraksts)* A.Elksniņš